ሻለቃ ዳዊት፡ ምስ ምምጻእ ቀዳማይ ሚኒስትር ኣብዪ አሕመድ ተተሓሒዙ፤ ጸገም ህዝቢ ኣወጊዱ ንኢትዮጵያ ሓድሽ ምዕራፍ ክኸፍት እዩ ዝብል እምነት ነይሩ። ስለዝኾነ፤ እቲ ዝተኣተወ ቃል ስለዘይተተግበረ፤ እቲ ጸገም ቀስ እናበለ ክትኮስ ጀሚሩ። እዚ ማለት ግን፤ ናይ ሓደ ሰብ ጌጋ እዩ ወይ ድማ ናይ ኣብዪ ኣሕመድ ጸገም እዩ ንምባል ዘይኮነስ ንሱ ናብቲ ስእሊ ምስኣተወ፤ ነቲ ጸገም ከወግድን ናብ ሓድሽ ምዕራፍ ከሸጋግርን እዩ ዝብል እምነት ነይሩ። እቲ ዝተኣተወ ቃል ኣይተፈጸመን። ስለዘይተፈጸመ ድማ፤ ናብዚ ደረጃ በጺሕና ኣለና። እቶም ዝጠቐስካዮም ጸገማት፤ ኣብ እዋን ስግግር ዘጋጥሙ እዮም ዝብሉ ሰባት ኣለዉ ሻለቃ ዳዊት፡ ኣይተሳገርናን፤ ለውጢ'ውን የለን። ለውጢ ማለት ናይ ስርዓት ለውጢ እዩ። ህዝቢ ኢትዮጵያ'ውን ለውጢ ስርዓት እዩ ሓቲቱ። ናብዚ ጸገም ዘእተወና'ውን እቲ ዝነበረ ስርዓት እዩ። ኣብዝሓ እቶም ነገራት ከምታ ዝነበርዋ እዮም ዘለዉ። እቶም ክሳብ ሕዚ ተለዊጦም ዝበሃሉ ነገራት፡ ብስርዓት ዘይኮነስ ቀዳማይ ሚኒስተር ኣብዪ ኣሕመድ ዝወሰዶ ናይ ውልቀ ስጉምቲ እዩ። እዚ ግን ነቲ ለውጢ መገዲ ዝጸርግ'ምበር ንባዕሉ ከም ለውጢ ክንርእዮ ዝግባእ ኣይኮነን። ክሳብ ሕዚ ንዝተፈጠሩ ጸገማት ኩሎም ንኢህወዴግ ተሓታቲ ምግባርን፤ ኢትዮጵያ ብሓድሽ ሕገመንግስቲ ናብ ሓድሽ መረጻ ክትኣቱ ምግባርን እዩ እቲ ትኽክለኛ ለውጢ። እቲ ቀዳማይ ሚኒስተር ንሓደ ዓመት ኣብ ስልጣን ጸኒሑ'ሎ፤ ኣብ ውሽጢ ሓደ ዓመት ዋላ ሓደ ለውጢ ኣይተርኣየን። እዚ ድማ፤ ቀዳማይ ሚኒስተር ኣብይ ኣሕመድ መርሓ-ጎደና ስለዘይብሉ ናበይ ኣንፈት ከምዝኽየድ ኣይፈልጦን። እቲ ሕገመንግስቲ ከመይ ከምዝመሓየሽን ብኸመይ ናብ ሓድሽ መረጻ ክንኣቱ ከምእንኽእልን ትኽክለኛ ኣንፈት ዘቐምጥ መርሓ-ጎደና የድልየና'ሎ። “እዚ ሕጂ ዘሎ መንግስቲ [ኢትዮጵያ] ኣይፍራሕ ኣይክበር” ኣባይ ጸሃየ፡ "ኩላትና ብሓባር ንነቐፍ" ኢማራት ኣብ ፖለቲካ ኢትዮጵያን ኤርትራን እንታይ ትገብር ኣላ?
